**Veszprémi Szabadidő és Tömegsport Egyesület**  
**KISPÁLYÁS LABDARÚGÓ BIZOTTSÁG**



**MHK-Fisher Klíma**

**Veszprémi Kispályás Labdarúgó Bajnokság**  
**VERSENYKIÍRÁSA**  
**2015.**

8200 Veszprém, Wartha V. u. 3.

E-mail: [kispalya.vszte@gmail.com](mailto:kispalya.vszte@gmail.com)

**1. A bajnokság célja:**

Veszprém város és környéke szabadidősportján belül szervezett keretek közötti lehetőséget biztosítani a sportolásra azoknak, akik a kispályás labdarúgást választják.

A labdarúgás népszerűsítése.

**2. A bajnokság kiírója:**

Veszprémi Szabadidő és Tömegsport Egyesületet (továbbiakban VSZTE).

A VSZTE határozza meg a Kispályás Labdarúgó Bajnokság (továbbiakban KLB) osztályaiban

való szereplés feltételeit.

A bajnokság névadója: **Molnár Hűtő és Klímatechnika-Fisher Klíma**

A bajnokság támogatói: Veszprém M.J.V. Önkormányzata

BÁVA Serlegbolt

**3. A bajnokság lebonyolítója:**

Kispályás Bizottság: Matolcsi István

Molnár Péter

Sikos László

**4. A bajnokság ideje:**

2015. április 07. és november 15. között.

**5. A bajnokság helye:**

- A benevezett csapatoknak a pálya bérléséről maguknak kell gondoskodni.

- Bérelhető pályák: Sportcentrum, 3 salakos villanyvilágításos

Stadion, 1 műfüves, villanyvilágításos

Honvéd, 2 salakos

Veszprém - Gyulafirátót, 1 műfüves, villanyvilágításos

**6. A bajnokság résztvevői:**

Azok a baráti társaságok, akik csapatot alakítva, (továbbiakban csapatok) a versenykiírásban

foglaltakat elfogadják és a nevezési díjat befizetik.

**7. Nevezés:**

- 2015. március 15-ig a kitöltött nevezési lap elküldésével lehet.

- Egyesületi tagsági díj: **1.800,-Ft/év**

- Nevezési díj: egyesületi tagok részére **15.200,- Ft**

Nem egyesületi tagok részére **20.000,- Ft**

- a nevezési díjat, tagsági díjat a nevezési lapon megadott határidőig kell befizetni a VSZTE irodáján.

- A KB minden jogot fenntart a nevezéssel kapcsolatban.

**8. A csapatok tagjai:**

- **Minden 15, szenioroknál 35., 40., 45. életévüket 2015-ben betöltő személyek, akik igazolással rendelkeznek.**

**9. A bajnokság lebonyolítása:**

- A mérkőzések az osztályokon belül, körmérkőzéses formában kerülnek lebonyolításra. **A nevezett csapatok számától függően bajnoki rájátszás is lehetséges, alsóházi – felsőházi formában, melynek lebonyolítási formája később kerülhet meghatározásra.**

A 2014-es szabadtéri bajnokság végeredményét, versenykiírását figyelembe véve kerülnek a csapatok besorolásra.

Az osztályok számát a nevezett csapatok számának függvényében határozzuk meg.

- **A csoportokban az esetleges üresedést, annak pótlását, az osztályok játéknapjait, vitás kérdéseit a Kispályás Bizottság dönti el saját hatáskörben.**

- **A bajnokság során kizárt, nem nevezett vagy visszalépett csapatok legközelebb csak a legalsó osztályba nevezhetnek. Bármilyen okból kizárt, visszalépett csapat 1 évig nem nevezhet egyik osztályba sem, kizárt csapat játékosai 1 évig nem igazolhatók át másik csapatba.**

**10. Kiesés, feljutás:**

**- Minden osztályból az első két helyezett egy osztállyal feljebb jut, az utolsó két helyezett pedig kiesik az alatta lévő osztályba, kivéve a legalsó osztályból.**

**- Amelyik csapat nem vállalja a feljutást a következő szezonban csak az utolsó osztályban nevezhet.**

**11. A helyezések eldöntése:**

- több megszerzett pont

- a bajnokságban elért több győzelem

- egymás ellen játszott mérkőzések pontkülönbsége

- egymás ellen játszott mérkőzések gólkülönbsége

- bajnoki mérkőzések gólkülönbsége

- bajnoki mérkőzésen szerzett több gól

- sorsolás

**Abban az esetben, amennyiben egy csapat év közben megszűnik, eredményeit töröljük.**

**Év közben megszűnt, visszalépett csapat játékosai az adott bajnoki évben nem igazolhatóak más csapatba, nincs játékjogosultságuk.**

**12. Díjazás:**

**- Minden osztály 1-3 helyezettje díjazásban részesül**

**.** **- Különdíjban részesül minden osztály gólkirálya.**

**13. Játékvezetés, a mérkőzés jegyzőkönyve:**

- A játékvezetőket (továbbiakban jv.) a Játékvezetői Bizottság küldi, a kispályás játékvezetői keretből.

- **A csapatoknak lehetősége van minden bajnoki évben egy játékvezető megnevezésére, akit nem kérnek bíráskodni a mérkőzéseiken. Erre vonatkozó igényüket írásban kell jelezniük a Játékvezetői Bizottság felé.** A jv - k a mérkőzés előtt a csapatokat az igazolások és a jegyzőkönyv alapján kötelezően ellenőrzi.

**- A játékvezetők csak a bajnoki évben rendszeresített jegyzőkönyvet fogadják, fogadhatják el.**

**- A jegyzőkönyv megtalálható az egyesület internetes oldalán (vszte.vehir.hu) a letöltések menüpontnál.**

- A kitöltött jegyzőkönyveket (a hazai csapatnak kell biztosítani) a mérkőzés kezdete előtt 5 perccel át kell adni a jv – nek. **A versenyjegyzőkönyvbe a mérkőzés alatt vagy utólag nem szabad új játékos nevét rögzíteni. A versenyjegyzőkönyvben feltüntetett, de a kezdéskor jelen nem lévő játékos igazolását a jv.-nek a megérkező játékos átadja, ha pályára kíván lépni.**

- A bajnoki évben rendszeresített jegyzőkönyvön szerepelnie kell az időpontnak, mérkőző csapatok nevének, az osztálynak, az igazolások számának és a mezek számának. A csapatok részéről a jegyzőkönyvet aláíró személy felelős annak tartalmáért. (csak a csapat hivatalos vezetője vagy az igazolt tagja lehet aláíró)

**- A játékengedélyt bizonyító igazolások nélkül játékos(ok), csapat(ok) nem léphet(nek) pályára.**

- A csapatok vezetői (jegyzőkönyvet aláíró személyek) kölcsönösen megvizsgálhatják az igazolásokat. Mindkét csapat képviselőjének jogában áll a mérkőzés végén is átnézni a jv. jelenlétében – az ellenfél igazolásait. Abban az esetben, ha a játékos személyazonosságával kapcsolatban kétség merül fel, a személyazonossági vagy más fényképes igazolvánnyal kell annak helyességét eldönteni. Abban az esetben, ha a játékos ezt megtagadja a mérkőzés helyszínén, egy esetleges óvás esetén ezt úgy kell tekinteni, hogy a mérkőzésen jogosulatlanul szerepelt.

- Jv. hiánya miatt a mérkőzés nem maradhat el. A csapatoknak kötelező megegyezni a várakozási idő lejárta után az alkalmi jv. személyéről, aminek tényét a jegyzőkönyvre rá kell vezetni és a csapatvezetőknek aláírni. Megegyezés hiányában mindkét csapatot vesztesnek nyilvánítjuk.

- A pálya mérkőzésre való alkalmasságát a jv . és a pálya fenntartója közösen dönti el a kezdés előtt.

- A végleg kiállított játékos (ok) igazolását a mérkőzés végén át kell adni a jv - nek.

Az eltiltás lejártával átvehető a KB irodáján.

**14. Költségek:**

- Nevezési, egyesületi tagsági költség

- A pályaválasztó csapat fizeti a pályabérletet és a jv-i díjat.

- A csapatok (hazai, vendég) hibájából elmaradt mérkőzés jv - i díját ki kell fizetni a pályaválasztó (hazai) csapatnak.

**- Ha a vendégcsapat hibájából marad el mérkőzés, köteles a vendégcsapat, az elmaradt mérkőzés pályabérleti díját megtéríteni a hazai csapatnak. A mérkőzés utáni legközelebbi ügyfélszolgálati napon, az egyesület pénztárába fizethetö be az elmaradt mérkőzés pályabérleti díja. Amennyiben ez nem történik meg a KB. büntető szankcióval sújtja a vétkes csapatot.**

- **A jv - i díj: bruttó 2.000,-Ft, minden osztályban.**

- **a jv díjról a jv. köteles versenybírói költség elszámolási bizonylatot (számlát) adni.**

- Az a csapat amelyik a mérkőzésére kettő bírót kér, 14 nappal a mérkőzés ideje előtt jelezze szándékát a KB-nál.(**4.000,- Ft**)

- Ellenőr is kérhető a mérkőzésekre, 14 nappal előtte (**1000,- Ft/ mérkőzés**)

**15. Az igazolás:**

- Az igazolást, átigazolást az Egyesület ügyintézője végzi a VSZTE irodáján.

- **Átigazolás: A Bajnokok Tornájának befejezésétől – a szabadtéri bajnokság kezdetéig, és augusztus 03- 20 – ig.**

**- Egy játékos a bajnokság során csak kétszer igazolhat át másik csapatba (tavasszal, ősszel).**

- A Bajnokok Tornáján minden osztályból csak a bajnokok vehetnek részt.

- Új igazolás bármikor készíthető (**300,- Ft**). (kivéve a 17. pont 12. bekezdésében foglaltak)

- **Átigazolás ára: 500,-Ft. Névváltoztatás díja: 2.000,-Ft (+ igazolások ára.)**

- Az igazoláson lévő adatok helyességéért a csapatvezető a felelős.

- Igazolást csak személyi igazolvány (vagy annak fénymásolata) bemutatásának ellenében készítünk.

- Mindennemű változást be kell jelenteni a VSZTE irodáján.

**16. Fegyelmi ügyek:**

**- A Fegyelmi Bizottság elnöke: Németh László.**

- Fegyelmi ügyekben I. fokon a KB Fegyelmi Bizottsága, II. fokon a KB jár el, melynek 8 napon belül kötelessége döntést hozni.

- A II. fokú határozat ellen panasszal lehet élni az egyesület elnöksége felé.

- A fegyelmi határozatokat a VSZTE Fegyelmi szabályzata alapján hozzák.

- Fegyelmi tárgyalás a FB tárgyalójában van az érintettekkel egyeztetett időpontban.

- A fegyelmi ügyeket az érintettek jelenléte nélkül is tárgyalja a FB.

- A fegyelmi tárgyalás alá vont személyt saját maga, vagy a csapat hivatalos vezetője képviselheti.

- A kiállított játékos a kiállítástól számítva a büntetése lejáratáig semmilyen osztályban nem játszhat.

- Fellebbezni a határozat kézhezvételétől számított 8 napon belül lehet a KB -nál lehet. (**5000,- Ft** megnyert fellebbezés esetén a díj visszafizetésre kerül)

- A csapatok óvással élhetnek a FB - nál írásban a mérkőzéstől számított 8 napon belül az óvási díj befizetése mellett. (**3000,- Ft**) Megnyert óvás esetén a díj visszafizetésre kerül.

- Óvást és fellebbezést csak akkor fogadunk el, ha csatolták hozzá a bizonyítékokat is.

A mérkőzés eredménye a következő okok miatt támadható meg óvással:

- ha játékos jogosulatlanul szerepelt

- ha érvényes igazolással a játékost a jv. nem engedi játszani

- ha a jv. műhibát követ el.(csak akkor kell a mérkőzés eredményét törölni, és újrajátszatni, ha az döntő befolyással volt az eredmény végső kialakulására)

Jogosulatlan játék:

- nincs leigazolva

- igazolás nélkül játszik

- más játékos igazolásával, vagy hamisított igazolással játszik

- a játékjogától el van tiltva

- a jegyzőkönyvben nem szerepel

**17. Általános rendszabályok:**

A bajnokságban résztvevő játékosok részére az orvosi ellenőrzés (sportorvos, háziorvos) ajánlott, de nem kötelező.

**A kispályás bajnokságban mindenki saját felelőségére vesz részt, a csapatok ( játékosok ) a mérkőzéseken elszenvedett bárminemű sérülés következtében felelőségre vonási ill. kártérítési igénnyel nem élhetnek a rendező szervvel szemben.**

**A bajnokságban nevezett csapatok vezetői kötelesek ezen információt a csapatuk játékosaival ismertetni. A játékos, aki a bajnokságban szerepel a fentieket elfogadottnak, saját magára kötelezőnek tekinti.**

- **A csapatok és a KB között a hivatalos érintkezési forma: e-mail és telefon(sms). A tévesen megadott vagy időközben érvénytelenné vált, és a Kispályás Bizottság felé nem jelezett e-mail cím változások miatti esetleges információ hiányokért, a KB. nem vállal felelőséget, óvási, hivatkozási okként nem hozható fel.**

- A várakozási idő 5 perc. Ennek letelte után a jelenlévő csapat nem köteles a mérkőzést lejátszani, de beleegyezésük esetén tovább lehet várni, addig, amíg az nem zavarja a következő mérkőzés lejátszását, ebben az esetben **késedelmes kezdés esetén a játékidő rövidebb lehet, (de, min.50%) amit a csapatoknak tudomásul kell venni, nem óvási ok.**

- **Mindkét csapatnak rendelkeznie kell játékra alkalmas labdával. Ha a hazai csapatnak és a vendég csapatnak sincs szabályszerű és játékra alkamas labdája, akkor a játékvezető a mérkőzést lefújja. A mérkőzés eredményét 0-0- ás gólkülönbséggel és 1-1 pont levonással igazolja a KB.**

**- A CSAPATOK JÁTÉKOSAI EGYSÉGES SZÍNŰ ÉS SZÁMOZOTT ( NEM FILCCEL, TOLLAL, KRÉTÁVAL ) MEZBEN LÉPHETNEK PÁLYÁRA! (Az ellenőrizhetőség, illetve a góllövők miatt.)**

**A fentiek valamelyik hiánya miatt a játékosnak nincs játékjogosultsága.**

- Mezszín azonosság esetén a hazai csapatnak kell eltérő színű mezről, jelzőtrikóról gondoskodni.

- Ki nem állás esetén a KB a vétlen csapat javára igazolja a mérkőzést 5:0 gólkülönbséggel, a vétkes csapattól pedig 3 büntetőpontot levon.

- Mérkőzés 5 napon belüli lemondása esetén a mérkőzést 5:0 gólkülönbséggel kell az ellenfél javára igazolni, a vétkes csapattól pedig 3 büntetőpontot kell levonni.

- Ha egy csapat létszáma a mérkőzés folyamán véglegesen 5 fő alá csökken, és ezért a mérkőzés beszüntetésére kerül sor, csapattól 1 büntetőpont kerül levonásra. A mérkőzést 5:0 arányban, vagy jobb gólkülönbség esetén a pályán elért eredménnyel kell igazolni.

- A mérkőzés során önkényesen levonuló csapat büntetése 3 bajnoki pont levonása.

- A mérkőzés eredményét meg kell semmisíteni és 5:0 gólkülönbséggel kell igazolni abban az esetben, amikor a vétkes csapat döntetlenre állt. A mérkőzés eredményét nem szabad megváltoztatni abban az esetben, amikor a vétlen csapat 5 gólnál nagyobb különbséggel vezet.

- Ha egy csapatvezető tudatosan jogosulatlan játékost szerepeltet, (pl. nem szerepel a jegyzőkönyvön) csapata és a csapatvezető ellen, a jogosulatlanul szereplő játékossal együtt, fegyelmi eljárás indul.

- Háromszori ki nem állás miatt a csapat automatikusan kizárja magát a bajnokságból.

Ki nem állásnak azt tekintjük, ha a kezdés időpontjában (+ 5 perc) a csapat létszáma 5 főnél kevesebb.

- Az őszi szezonban az utolsó 5 mérkőzésen újonnan igazolt játékos nem játszhat, (ezen időszak alatt új igazolást nem állít ki a KB) mérkőzést halasztani nem lehet. (azonos napon sem)

- a KB engedélyével halasztott, vagy korábbi időpontra előrehozott mérkőzést úgy kell tekinteni, hogy a sorsolás nem változott, csak a lejátszás időpontja módosult.

- Abban az esetben, ha a KB valamilyen előre nem látható ok miatt az osztály valamennyi mérkőzését későbbi időpontra halasztja, vagy előrehozza, azt úgy kell tekinteni, hogy a sorsolás megváltozott. Az új időpontban mindazok a játékosok játszhatnak, akik a mérkőzés tényleges időpontjában a csapat igazolt játékosai voltak (nem voltak eltiltva) és jelenleg is azok.

- A hivatalos játéknaptól eltérő időpontra mérkőzést bejelenteni csak a két érintett csapat képviselőjének írásos megállapodása alapján lehet. Mérkőzést halasztását a mérkőzés sorsolt időpontja előtt 5 nappal lehet kérni a formanyomtatvány kitöltésével és az **3000,-Ft** befizetésével, ezen időn belül halasztást nem fogadunk el, még az ellenfél beleegyezése esetén sem. Az ellenfél beleegyezése nélkül nem lehet halasztani, marad a kisorsolt időpont. Minden csapat egyszer élhet halasztással minden szezonban. (tavasszal – ősszel) Az utolsó öt mérkőzés kivételével.

- Minden osztályban a jegyzőkönyveken a góllövőket fel kell tüntetni.

**- Az időjárási és egyéb más (nem fegyelmi) okok miatt félbeszakadt mérkőzés esetén, ha a játékidő elérte vagy meghaladta az 50%-ot (félidőt), marad a pályán elért eredmény, ettől eltérő esetben az újrajátszás feltételeit a KB. dönti el.**

**A csapat szurkolóiért a csapat, a pálya rendjéért a pályaválasztó csapat tartozik felelősséggel.**

**A mérkőzés ideje alatt az ellenfél csapatát, játékosát ill. a játékvezetőt érő sértő, szidalmazó, káromló, gyalázkodó, obszcén, fenyegető hangvételű, rasszista beszédek, viselkedési megnyilvánulások esetén a játékvezetőnek kötelessége megállítani a játékot, figyelmeztetni a megnyilvánulókat. Amennyiben ez nem vezet eredményre, joga van beszüntetni a mérkőzést.**

Az adott év versenykiírását a bajnokság megkezdése után a bajnokság befejezéséig módosítani vagy megváltoztatni nem lehet.

A Versenykiírásban foglaltak az összes csapatra, azok vezetőire és játékosaira és a játékvezetőkre egyaránt kötelezőek.

**Egyéb nem szabályozott kérdésekben a Kispályás Bizottság dönt, saját hatáskörben az MLSZ idevonatkozó szabályai alapján.**

Felhívjuk a csapatok figyelmét a sportszerű játékra és szurkolásra.

Veszprém, 2015. február 26.

**Kispályás Bizottság:**

**Matolcsi István Molnár Péter Sikos László**